අමාත්‍ය සජිත් ප්‍රේමදාස මහතා ජනාධිපති අපේක්ෂකයා ලෙස නම්කරන ලෙස ඉල්ලමින් පවත්වන ජනරැලි මාලාවේ මීළඟ ජනරැලි මාතලේ, පුත්තලම, රත්නපුර සහ මොනරාගල දිස්ත්‍රික්ක කේන්ද්‍රකර ගනිමින් පවැත්වීමට එම පාර්ශ්වය තීරණය කර තිබෙනවා.කෙසේ වෙතත් මෙම ජනරැලි පැවැත්වෙන්නේ ජනාධිපති අපේක්ෂකයා නම්කර අවසන්වන තෙක් විවිධ ප්‍රකාශ නිකුත් කිරීම සහ රැස්වීම් පැවැත්වීම නොකරන ලෙස පක්ෂය තීරණයක් ගෙන ඇති පසුබිමක වීම විශේෂත්වයක්.මේ අතර ජනාධිපතිවරණ අපේක්ෂකත්වය පිළිබද එක්සත් ජාතික පක්ෂය තුළ මතුව ඇති අර්බුදය සම්බන්ධයෙන් අදත් විවිධ අදහස් පළවුණා.